Návrh

na zrušenie úlohy v Pláne legislatívnych úloh vlády Slovenskej republiky
 na rok 2003 – Návrh nariadenia vlády SR, ktorým sa ustanoví zvýšená stupnica platových taríf, termín jej účinnosti a znížený limit osobného príplatku štátnych zamestnancov v štátnej službe

	Plán legislatívnych úloh vlády Slovenskej republiky na rok 2003 schválený uznesením vlády SR č. 1358 z 11. decembra 2002 ukladá v bode p. č. 16  v mesiaci máj 2003 predložiť na rokovanie vlády SR „Návrh nariadenia vlády SR, ktorým sa ustanoví zvýšená stupnica platových taríf, termín jej účinnosti a znížený limit osobného príplatku štátnych zamestnancov v štátnej službe“. Vypracovanie tohto všeobecne záväzného právneho predpisu vyplýva Úradu pre štátnu službu  z ustanovenia § 85 ods. 6 a § 105  ods. 3 zákona č. 312/2001 Z. z. o štátnej službe a o zmene a doplnení niektorých zákonov (ďalej len „zákon o štátnej službe“).

Úrad pre štátnu službu žiada o zrušenie úlohy z dôvodu, ktorý vyplýva zo zákona č. 750/2002 Z. z. o  štátnom rozpočte na rok  2003, § 9  ods. 1, ktorý ustanovuje, že stupnica platových taríf podľa  § 105 zákona o štátnej službe  sa v roku 2003 zvýši o 0 %. 

Z dôvodu, že štátny rozpočet na rok 2003 neustanovuje zvýšenú stupnicu platových taríf a nie je možné naplniť ustanovenia § 85 ods. 6 a § 105 ods. 3 zákona o štátnej službe, navrhuje  Úrad pre štátnu službu  túto úlohu z Plánu legislatívnych úloh vlády Slovenskej republiky na rok 2003 zrušiť.